ગુજરાત વિધાનસભા ચૂંટણી 2017 મામલે ઓપિનિયન પોલ બાદ હવે બુકીઓએ પણ પોતાની ભવિષ્યવાણી કરી દીધી છે. ઓપિનિયન પોલની માફક જ સટ્ટા બજારમાં પણ ભાજપની જીતનો દાવો કરવામાં આવી રહ્યો છે. વિધાનસભાની ચૂંટણીની તારીખો જાહેર થતાં સટ્ટા બજારમાં તેજી આવી ગઇ છે. તેમના અનુમાન અનુસાર, કોંગ્રેસ ધીરે-ધીરે પગપેંસારો કરી રહ્યું છે, પરંતુ આમ છતાં ભાજપ હજુ પણ સૌથી લોકપ્રિય પક્ષ છે. રાજ્યમાં જોવા મળેલ અનેક આંદોલનો છતાં પણ આ વર્ષની ચૂંટણીમાં ભાજપ જ બાજી મારે એવી પૂરી શક્યતા છે.